BEGRUNDELSE

1. BAGGRUNDEN FOR FORSLAGET

Det er nødvendigt med autonome EU-toldkontingenter for produkter, når produktionen i EU ikke i tilstrækkelig grad opfylder EU-industriens behov for den nuværende kontingentperiode. Efter anmodning fra flere medlemsstater har Kommissionen i samarbejde med de berørte nationale eksperter undersøgt, om det er nødvendigt at åbne autonome toldkontingenter for visse landbrugs- og industriprodukter.

Den 22. december 2009 vedtog Rådet forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter, så efterspørgslen i EU efter de pågældende produkter kan efterkommes på de bedst mulige betingelser.

Der bør åbnes nye EU-toldkontingenter til nultold eller nedsat told i forhold til den autonome toldsats i den fælles toldtarif for passende mængder, uden at ligevægten på markedet for disse produkter forstyrres. Under drøftelserne på møder i Gruppen for Økonomiske Tarifspørgsmål fremgik det, at medlemsstaterne var parate til at forhøje kontingentmængderne for de produkter, der er omfattet af forordningsforslaget, og at ændre varebeskrivelsen for kontingentet med løbenummer 09.2631, uden at dette forstyrrer markederne for disse produkter. Det var også nødvendigt at lukke toldkontingentet med løbenummer 09.2947.

Forslaget er i overensstemmelse med EU's politik inden for landbrug, handel, erhverv, udvikling og eksterne forbindelser. Navnlig har forslaget ingen negative virkninger for lande, der har indgået en præferencehandelsaftale med EU (fx GSP- og AVS-lande, kandidatlande og potentielle kandidatlande i det vestlige Balkan).

2. RESULTATET AF HØRINGERNE AF DE BERØRTE PARTER OG AF KONSEKVENSANALYSEN

Gruppen for Økonomiske Tarifspørgsmål, som repræsenterer virksomhederne i de enkelte medlemsstater, er blevet hørt. Alle anførte kontingentmængder er aftalt i gruppen.

Der blev ikke henvist til eventuelt alvorlige risici med uoprettelige følger.

Forslaget sendes til tværtjenstlig høring og vil blive offentliggjort, når det er vedtaget af Rådet.

3. FORSLAGETS JURIDISKE INDHOLD

ÆNDRING AF EN RÅDSFORORDNING OM ÅBNING OG FORVALTNING AF AUTONOME EU-TOLDKONTINGENTER FOR VISSE LANDBRUGS- OG INDUSTRIPRODUKTER MED ARTIKEL 31 I TRAKTATEN OM DEN EUROPÆISKE UNIONS FUNKTIONSMÅDE SOM RETSGRUNDLAG. I henhold til denne artikel fastsættes autonome toldkontingenter af Rådet, der med kvalificeret flertal træffer afgørelse på forslag af Kommissionen.

Forslaget henhører under Den Europæiske Unions enekompetence. Nærhedsprincippet finder derfor ikke anvendelse.

Foranstaltningerne er i tråd med principperne om forenkling af procedurerne for erhvervsdrivende, der beskæftiger sig med udenrigshandel, og er i overensstemmelse med Kommissionens meddelelse fra 1998 om autonome toldsuspensioner og toldkontingenter (EFT C 128 af 25.4.1998, s. 2).

4. VIRKNINGER FOR BUDGETTET

Ikkeopkrævet told svarende til et samlet beløb på – 837 623 EUR.

5. FAKULTATIVE ELEMENTER

I bilaget til forordningsforslaget er der fastsat forhøjelser og ændringer af autonome kontingenter.

2011/0120 (NLE)

Forslag til

RÅDETS FORORDNING

om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 31,

under henvisning til forslag fra Europa-Kommissionen og

ud fra følgende betragtninger:

1. For at sikre tilstrækkelige og fortsatte forsyninger af visse varer, der ikke produceres nok af i EU, og for at undgå at forstyrre markederne for visse landbrugs- og industriprodukter er der ved Rådets forordning nr. 7/2010[1] åbnet autonome toldkontingenter, der muliggør import af disse produkter til nultold eller nedsat told.

2. De tidligere fastsatte kontingentmængder for de autonome EU-toldkontingenter med løbenummer 09.2767, 09.2813, 09.2628, 09.2629 og 09.2635 er utilstrækkelige til at opfylde industriens behov i EU. Derfor bør disse kontingentmængder forhøjes fra den 1. juli for så vidt angår toldkontingenterne med løbenummer 09.2767 og 09.2813 og fra den 1. januar for så vidt angår toldkontingenterne med løbenummer 09.2628 , 09.2629 og 09.2635.

3. For det autonome EU-toldkontingent med løbenummer 09.2631 bør varebeskrivelsen desuden revideres.

4. Derudover er det ikke længere i EU's interesse at indrømme et toldkontingent for anden halvdel af 2011. Kontingentet med løbenummer 09.2947 bør derfor lukkes med virkning fra den 1. juli 2011, og den tilsvarende række bør udgå af bilaget til forordning (EU) nr. 7/2010.

5. Forordning (EU) nr. 7/2010 bør derfor ændres i overensstemmelse hermed.

6. Da nogle af de foranstaltninger, der er fastsat i denne forordning, får virkning fra den 1. januar 2011 og andre fra den 1. juli 2011, bør forordningen anvendes fra samme dato og straks træde i kraft —

VEDTAGET DENNE FORORDNING:

Artikel 1

I bilaget til forordning (EU) nr. 7/2010 foretages følgende ændringer:

1) Rækkerne for toldkontingenterne med løbenummer 09.2767, 09.2813 og 09.2631 affattes som angivet i bilag I til nærværende forordning.

2) Rækkerne for toldkontingenterne med løbenummer 09.2628, 09.2629 og 09.2635 affattes som angivet i bilag II til nærværende forordning.

3) Rækken for toldkontingentet med løbenummer 09.2947 udgår.

Artikel 2

Denne forordning træder i kraft på dagen for offentliggørelsen i Den Europæiske Unions Tidende .

Den anvendes fra den 1. juli 2011.

Artikel 1, stk. 2, anvendes dog fra den 1. januar 2011.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

Toldkontingenter omhandlet i artikel 1, stk. 1Løbenr. | KN-kode | TARIC | Varebeskrivelse | Kontingent-periode | Kontingent-mængde | Kontingent-toldsats (%) |

09.2767 | ex 2910 90 00 | 80 | Allylglycidylether | 1.1.-31.12. | 4 300 tons | 0 % |

09.2813 | ex 3920 91 00 | 94 | Coekstruderet trelagspolyvinylbutyralfolie uden et gradueret farvebånd indeholdende 29 vægtprocent og derover, men ikke over 31 vægtprocent 2,2’-ethylendioxydiethyl bis(2-ethylhexanoat) som blødgøringsmiddel | 1.1.-31.12. | 3 000 000 m² | 0 % |

09.2631 | ex 9001 90 00 | 80 | Ikke-monterede glaslinser og -prismer og sammenklæbede elementer til brug ved fremstilling af varer i KN-kode 9002, 9005, 9013 10 og 9015 (1) | 1.1.-31.12. | 5 000 000 stk. | 0 % |

BILAG II

Toldkontingenter omhandlet i artikel 1, stk. 2Løbenr. | KN-kode | TARIC | Varebeskrivelse | Kontingent-periode | Kontingent-mængde | Kontingent-toldsats (%) |

09.2628 | ex 7019 52 00 | 10 | Fiberdug vævet af glasfiber belagt med plast, af vægt 120 g/m² (± 10 g/m²), sædvanligvis anvendt til fremstilling af insektnet i form af rullenet eller net på fast ramme | 1.1.-31.12. | 1 900 000 m² | 0 % |

09.2629 | ex 7616 99 90 | 85 | Teleskophåndtag af aluminium, til fremstilling af bagage (1) | 1.1.-31.12. | 600 000 stk. | 0 % |

09.2635 | ex 9001 10 90 | 20 | Optiske fibre til fremstilling af optiske fiberkabler henhørende under pos. 8544 (1) | 1.1.-31.12. | 3 300 000 km | 0 % |

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE:

Rådets forordning om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter

2. BUDGETPOSTER

Kapitel og artikel: Kapitel 12, artikel 120

Budgetteret beløb for 2010: 14 079 700 000 EUR

3. FINANSIELLE VIRKNINGER

( Forslaget har ingen finansielle virkninger

X Forslaget har ingen finansielle virkninger for udgifterne, men har følgende finansielle virkninger for indtægterne:

(mio. EUR med 1 decimal)

Budgetpost | Indtægt[2] | 6 måneder fra 1.7.2011 |

Artikel 120 | Virkninger for EU's egne indtægter | - 0,8 |

4. FORHOLDSREGLER MOD SVIG

Bestemmelserne om forvaltning af toldkontingenter omfatter de forholdsregler, der er nødvendige for at forebygge og beskytte mod svig og uregelmæssigheder.

5. Andre bemærkninger

BILAG I

Med virkning fra 1.7.2011:

Toldkontingenter omhandlet i artikel 1

Varebeskrivelse | Kontingent-mængde (enhed/ton) | Anslået pris (EUR pr. ton, m²) | Told (%) (FTT 2011) | Kontingent-told (%) | Forventet indtægtstab (EUR) |

Ether 09.2767 | + 1 800 tons (oprindelig mængde: 2 500 tons) | 4 500 | 5.5 | 0 | 445 500 |

Folie 09.2813 | + 1 000 000 m² (oprindelig mængde: 2 000 000 m² | 6.26 | 6.1 | 0 | 381 860 |

Samlet indtægtstab: (827 360 EUR – 206 840 EUR) = 620 520 EUR netto.

BILAG II

Med virkning fra 1.1.2011:

Toldkontingenter omhandlet i artikel 2

Varebeskrivelse | Ændring i kontingentet (ton, g) | Anslået pris (EUR pr. m², enhed, km) | Told (%) (FTT 2011) | Kontingent-told (%) | Forventet forskel i indtægtstab i forhold til den foregående kontingentperiode (EUR) |

Fiberdug 09.2628 | + 1 550 000 m² (oprindelig mængde: 350 000 m²) | 0,96 | 7 | 0 | 104 160 |

Håndtag 09.2629 | + 360 000 stk. (oprindelig mængde: 240 000 stk. | 2,32 | 6 | 0 | 50 112 |

Optiske fibre 09.2635 | + 700 000 km (oprindelig mængde: 2 600 000 km | 6,66 | 2.9 | 0 | 135 198 |

Samlet indtægtstab i forhold til den foregående kontingentperiode:(289 470 EUR – 72 367 EUR) = 217 103 EUR netto.

[1] EUT L 3 af 7.1.2010, s. 1.

[2] Hvad angår EU's traditionelle egne indtægter (landbrugsafgifter, sukkerafgifter og told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.